Bambi
Ti Bambi ket maysa nga Amerikano nga animado a pelikula idi 1942 nga inturong babaen ni David Hand (nangimaton ti timpuyogan dagiti nagsarsaruno a direktor), a pinataud babaen ti Walt Disney ken naibatay ti libro iti Bambi, Ti Maysa a Biag iti Kabakiran babaen ti Austriano a mannurat a ni Felix Salten. Ti pelikula ket inpablaak babaen ti RKO Radio Pictures idi Agosto 13, 1942, ken isu daytoy ti maikalima a pelikula dagiti serie ti Klasiko nga Animado ti Animado Walt Disney.
Dagiti kangrunaan a karakter ket ni Bambi, ti maysa a puraw ti ipusna nga ugsa, dagiti nagannak kaniana (ti Nalatak a Prinsipe iti kabakiran ken ti saan a nainaganan nga inanan), dagiti gayyemna a ni Thumper (ti de-rosas ti agongna a kuneho), ken ni Flower (a mopeta), ken ti kinaubinganna a gayyem ken masakbayan a kaduana, a ni Faline. Para iti daytoy a pelikula, ti Disney ket nagbalbaliw ti sebbangan ni Bambi iti maysa a puraw ti ipusna nga ugsa manipud ti kasisigud a sebbanganna iti korso nga ugsa, gaputa dagiti korso nga ugsa ket awan idiay Etados Unidos, ken ti puraw ti ipusna nga ugsa ket adadu a naam-ammuan dagiti Amerikano. Ti pelikula ket nakagun-od kadagiti tallo a nominasion ti Gunguna ti Akademia : Kasayaatan nga Uni (Sam Slyfield), Kasayaatan a Kanta (para iti "Ti Ayat ket Maysa a Kanta" a kinanta babaen ni Donald Novis) ken Kasisigud a Kalidad ti Musika.[3]
Idi Hunio 2008, ti Instituto ti Amerikano a Pelikula ket nangirepresenta ti maysa a listaan kadagiti bukodna a "10 a Kasayaatan a 10"—dagiti kasayaatan a sangapulo a pelikula kadagiti tunggal maysa a sangapulo a klasiko a kita ti Amerikano a pelikula kalpasan ti panagsukisok iti 1,500 a tattao manipud ti kreatibo a komunidad. Ti Bambi ket maikatlo a naipuesto iti animasion.[4] Idi Disiembre 2011, ti pelikula ket nainayon idiay Nailian a Rehistro ti Pelikula iti Bibliteka ti Kongreso.
Dagiti nagibasaran
- ^ Barrier, J. Michael (2003). "Disney, 1938–1941". Hollywood Cartoons: T Amerikano nga Animasion iti Nabalitokan a Panawenna. Unibersidad ti Oxford a Pagmalditan. pp. 269–274, 280. ISBN 0-19-516729-5.
- ^ "Bambi". Box Office Mojo. Naala idi Enero 5, 2012.
- ^ "Dagiti Maika-15 a Gunguna ti Akademia (1943) Dagiti Nominado ken dagiti Nangabak". oscars.org. Naidulin manipud ti kasisigud idi Hulio 06 2011. Naala idi Agosto 13, 2011.
- ^ "AFI's 10 Top 10". Instituto ti Amerikano a Pelikula. Hunio 17, 2008. Naala idi Hulio 23, 2009.
Dagiti silpo ti ruar
Dagiti sasao a mainaig ti Bambi idiay Wikiquote
bem_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn